
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 137 

28 Ιουνίου 1 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

236 Ίδρυση Γυναικείου Ιερού Κοινοβιακού Ησυχαστη¬ 

ρίου με την επωνυμία «Ιερόν Ησυχαστήριον Γενέ- 
θλιον της Θεοτόκου» στη θέση Σεργούλα Δωρί- 
δος της Ιερός Μητροπόλεως Φωκίδος. 1 

237 Αύξηση κατά 10 δισεκατομμύρια δραχμές του με¬ 

τοχικού κεφαλαίου της «ΔΗΜΟΣΙΑΣ ΕΠΙΧΕΙΡΗ¬ 
ΣΗΣ ΠΕΤΡΕΛΑΙΟΥ Α.Ε.». 2 

238 Εξαίρεση φορέων από τις διατάξεις του Ν. 2286/ 

95. 3 

ΑΠΟΦΑΣΕΙΣ 

Έγκριση ίδρυσης δύο (2) υποκαταστημάτων από την 
Εμπορική Τράπεζα της Ελλάδος Α.Ε. στη Βουλ¬ 
γαρία. 4 

Συμπλήρωση της αποφ. ΕΝΠΘ 492/2/27.1.92, όπως 
ισχύει. 5 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 236 (1) 

Ίδρυση Γυναικείου Ιερού Κοινοβιακού Ησυχαστηρίου με 
την επωνυμία «Ιερόν Ησυχαστήριον Γενέθλιον της Θε¬ 
οτόκου» στη θέση Σεργούλα Δωρίδος της Ιερός Μη¬ 
τροπόλεως Φωκίδος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 39 παράγραφος 10 του Ν. 590/77 «περί 
του Καταστατικού Χάρτου της Εκκλησίας της Ελλάδας» 
(Α' 146). 

β) Των άρθρων 108 και επομένων του Αστικού Κώδικα. 

2) Την αριθ. 5175/94 συμβολαιογραφική πράξη του 
Συμβολαιογράφου Ναυπάκτου Αθανασίου Κων. Γουργου- 
λέτη με την οποία ιδρύεται γυναικείο Ησυχαστήριο με την 
επωνυμία «Ιερόν Ησυχαστήριον Γ ενέθλιον της Θεοτόκου» 
στη θέση Σεργούλα Δωρίδος της Ιεράς Μητροπόλεως 
Φωκίδος. 

3) Την αριθμ. 1/19.1.1995 πράξη του Μητροπολιτικού 
Συμβουλίου της Ιεράς Μητροπόλεως Φωκίδος. 


4) Την σύμφωνη γνώμη της Ιεράς Συνόδου της Εκκλη¬ 
σίας της Ελλάδος η οποία ενέκρινε την ίδρυση του Ησυχα¬ 
στηρίου κατά την συνεδρία αυτής της 8.2.95 όπως τούτο 
αναφέρεται στο αριθμ. 424/114/95 έγγραφό της. 

Με πρόταση του Υπουργού Εθνικής Παιδείας και θρη¬ 
σκευμάτων, αποφασίζουμε: 

Εγκρίνουμε τη γενομένη με την αριθ. 5175/22.12.94 
συμβολαιογραφική πράξη του Συμβολαιογράφου Ναυπά¬ 
κτου Αθανασίου Κων/νου Γουργουλέτη ίδρυση γυναικείου 
Κοινοβιακού Μοναστικού Ιδρύματος με την επωνυμία «Ιε¬ 
ρόν Ησυχαστήριον το Γ ενέθλιον της Θεοτόκου» στη θέση 
Σεργούλα Δωρίδος της Ιεράς Μητροπόλεως Φωκίδος. 

Το Ίδρυμα αυτό το οποίο είναι Νομικό Πρόσωπο Ιδιωτι¬ 
κού Δικαίου τελεί κάτω από την εποπτεία του εκάστοτε 
Σεβασμιωτάτου Μητροπολίτου Φωκίδος και διέπεται από 
το εσωτερικό καταστατικό κανονισμό. 

Κυρώνουμε το καταστατικό του Ιερού Γ υναικείου Κοι- 
νοβιακού Μοναστικού Ιδρύματος (Ησυχαστήριον) με την 
επωνυμία «Γενέθλιο της Θεοτόκου» στη θέση Σεργούλα 
Δωρίδος της Ιεράς Μητροπόλεως Φωκίδος που αποτελεί- 
ται από δεκαεννέα (19) άρθρα και καταχωρίζονται ως κα¬ 
τωτέρω: 

ΕΣΩΤΕΡΙΚΟ ΚΑΤΑΣΤΑΤΙΚΟ (ΚΑΝΟΝΙΣΜΟΣ ΤΟΥ ΕΝ 
ΣΕΡΓΟΥΛΑ ΔΩΡΙΔΟΣ ΙΕΡΟΥ ΗΣΥΧΑΣΤΗΡΙΟΥ 
«ΤΟ ΓΕΝΕΘΛΙΟΝ ΤΗΣ ΘΕΟΤΟΚΟΥ» 

ΆρθρονΙον 

Ίδρυσις, σκοπός και Νομική υπόστασις 

Εν ονόματι και προς δόξαν της Αγίας και Ομοουσίου και 
Ζωοποιού και Αδιαιρέτου Τριάδος, ιδρύεται γυναικείον 
κοινοβιακό Μοναστικό Ίδρυμα ασκήσεως και προσευχής 
υπό την επωνυμίαν «Ιερόν Ησυχαστήριον το γενέθλιον της 
Θεοτόκου», εδρεύον εις την θέσιν «Σεργούλας» Δωρίδος. 
Τούτο σκοπεί κατά βάσιν εις την κατά τας παραδόσεις της 
Ορθοδόξου Εκκλησίας άσκησιν του Μοναχικού βίου προς 
τελείωσιν και σωτηρίαν των εν αυτώ εγκαταβιουσών, κα¬ 
θώς και προσφορά εμπράκτου αγάπης προς τους έχοντας 
ανάγκη συμπαραστάσεως κατά την κρίσιν της Γεροντίας 
και της Αδελφότητος. 

Αρθρον 2ον 

Περί της πνευματικής προστασίας του 
οικείου Επισκόπου 

Το Ησυχαστήριον ανήκει εις την Εκκλησιαστικήν περιφέ- 

ρειαν της Ιεράς Μητροπόλεως Φωκίδος και τελεί υπό την 
πνευματικήν προστασίαν του οικείου Επισκόπου, ο οποίος 

1) Μνημονεύεται κατά την τάξιν της Ορθοδόξου Εκκλη¬ 
σίας εν ταις Ιεραίς Ακολουθίαις. 

2) Επιτηρεί τας εν αυτώ μοναζούσας και παρακολουθεί 
την ομαλήν και σύμφωνον τω παρόντι λειτουργίαν του 
ησυχαστηρίου. 

3) Προτάσει της Γεροντίας διορίζει και παύει τον Εφη¬ 
μέριον αυτού. 

'Αρθρον 3ον 
Περί Δοκίμων Μοναχών 

1) Η επιθυμούσα να προσέλθη ως δόκιμος εις το Ησυχα- 
στήριον ίνα βραδύτερον καταστή μέλος αυτού, πρέπει να 
είναι Ορθόδοξος Χριστιανή και να έχη πόθον να ζήση τον 
αφιερωμένον βίον της μοναχής κατά το μοναχικόν ιδεώ¬ 
δες της Ορθοδόξου Εκκλησίας. 

2) Η πρόσληψις και η αποβολή των δοκίμων ανήκει εις 
αποκλειστικήν και ανέλειγκτον αρμοδιότητα και κρίσιν της 
Γ εροντίας. 

3) Η δοκιμασία διαρκεί τουλάχιστον επί τριετίαν. Εις 
εξαιρετικός περιπτώσεις ο χρόνος της δοκιμασίας δύναται 
να συντμηθή κατά την κρίσιν της Γ εροντίας. 

4) Αι δόκιμοι κατά τον χρόνον της δοκιμασίας αυτών, 
προσφέρουσιν εργασίαν εις το Ησυχαστήριον συμφώνως 
προς τας υποδείξεις της Ηγουμένης. 

Αι δόκιμοι μοναχοί μη ούσαι μέλη της Αδελφότητος του 
Ησυχαστηρίου δεν παρίστανται εις τας Συνελεύσεις αυτής 
ή και εν αδεία της Γ εροντίας παραστώσι, δεν έχουσι δικαί¬ 
ωμα ψήφου. 

Δόκιμος καθίσταται μέλος της αδελφότητος μόνον δια 
της μοναχικής κουράς. 

5) Όταν η Γεροντία κρίνει ότι επέστη καιρός ίνα η δόκι¬ 
μος καρή μοναχή, αναφέρεται εγγράφως εις τον οικείον 
Επίσκοπον, όστις το βραδύτερον εντός τριμήνου παρέχει 
την ευλογίαν Αυτού προς τούτο. Άνευ της αποφάσεως 
της γερόντιας απαγορεύεται η κουρά εις Μοναχήν οιασ- 
δήποτε Δοκίμου. 

'Αρθρον 4ον 

Περί μελών της Αδελφότητος 

α) Μέλη της Αδελφότητος του Ησυχαστηρίου είναι μό¬ 
νον αι εν αυτώ εγκαταβιούσαι Μοναχοί. Αι αδελφοί του 
Ησυχαστηρίου ασκούσι διάφορα διακονήματα κατανεμό- 
μενα αυταίς υπό της Ηγουμένης αναλόγως προς την ηλι¬ 
κίαν εκάστης, τας ικανότητας κ.λπ. 

β) Η σειρά των Αδελφών καθορίζεται ιεραρχικώς ως κα¬ 
τωτέρω: 

1) Μεταξύ των Αδελφών προηγείται η έχουσα τα πρε¬ 
σβεία της κουράς. 

2) Η Ηγουμένη και τα μέλη της Γ εροντίας προηγούνται 
πασών ασχέτως πρεσβειών κουράς. 

3) Μεταξύ των μελών της Γερόντιας προηγούνται αι 
έχουσαι πρεσβεία κουράς. 

γ) Εάν απέλθη αδελφή εκ της Αδελφότητος του Ησυχα¬ 
στηρίου η εν όλω ή εν μέρει επιστροφή περιουσιακών 
στοιχείων μεταβιβασθέντων υπ’ αυτής παλαιότερον εις το 
Ησυχαστήριον ή η καταβολή αποζημιώσεως δι’ αυτά ενα¬ 
πόκειται εις την κρίσιν της Αδελφότητος, της απερχομέ- 
νης ουδέν δικαίωμα εχούσης διότι αποτελούν ήδη περιου¬ 
σία του Ησυχαστηρίου. 


δ) Η Αδελφότης ασκεί τα υπό του παρόντος κανονισμού 
αποκτώμενα αυτή δικαιώματα. Επίσης αύτη αποφασίζει 
δια πάσαν ειδικήν περίπτωσιν μη προβλεπομένην υπό του 
οργανισμού καθώς και δια την ερμηνείαν ασαφών ενδεχο¬ 
μένως διατάξεων αυτού. 

Αι επί των δύο τούτων θεμάτων αποφάσεις λαμβάνονται 
δι’ απολύτου πλειοψηφίας του συνόλου των μελών. 

ε) Η Αδελφότης συγκαλείται δι’ ους λόγους καθ’όν τρό¬ 
πον ορίζεται εν των παρόντι Οργανισμών. 

στ) Κατά τας συνόδους της Αδελφότητος απαρτία 
υπάρχει εφ’ όσον οι εν της συνεδρεία παρόντες είναι 
πλείονες των απόντων εξαιρέσει των περιπτώσεων εκεί¬ 
νων δι’ας προβλέπεται ηυξημένος αριθμός παρόντων. Αν 
τινες των απουσιαζουσών έχουσιν εξουσιοδοτήσει εγγρά- 
φως άλλα μέλη της Αδελφότητος όπως ψηφίσωσιν εξ ονό¬ 
ματος αυτών αι εξουσιοδοτήσασαι λογίζονται ως παρού- 
σαι. Ουδεμία δύναται να εξουσιοδοτηθεί υπό πλειόνων 
των δύο μελών όπως εκπροσωπήση αυτά κατά την ψηφο¬ 
φορίαν. 

ζ) Αι αποφάσεις λαμβάνονται κατ’ απόλυτον πλειονο¬ 
ψηφίαν των παρόντων εν τη συνεδρεία και ψηφιζόντων 
μελών, εξαιρέσει των περιπτώσεων εκείνων δι’ας προβλέ- 
πεται υπό του παρόντος Οργανισμού ηυξημένη πλειονο¬ 
ψηφία. Εν περιπτώσει ισοψηφίας επαναλαμβάνεται η ψη¬ 
φοφορία. Εάν και πάλιν προκύψη ισοψηφία, τότε επί φα¬ 
νερός μεν ψηφοφορίας υπερισχύει η ψήφος της προε- 
δρευούσης, επί μυστικής δε ψηφοφορίας τίθεται κλήρος. 

'Αρθρον δον 

Περί Διοικήσεως του Ησυχαστηρίου και οργάνων αυτής 

Η Διοίκησις του Ησυχαστηρίου κατά μεν τον πνευματι¬ 
κόν τομέα ανήκει εις την Ηγουμένην, κατά δε τους λοι¬ 
πούς τομείς εις την Γερόντιαν αυτού πλην των ειδικών 
εκείνων περιπτώσεων δι'ας προβλέπεται υπό του παρό¬ 
ντος αρμοδιότης της Αδελφότητος. 

'Αρθρον 6ον 

Περί εκλογής Ηγουμένης 

Η Ηγουμένη εκλέγεται υπό της Αδελφότητος του Ησυ¬ 
χαστηρίου συμφώνως τη κατωτέρω διαδικασία: 

α) Εντός εβδομάδος από του θανάτου ή της παραιτή- 
σεως ή της παύσεως της Ηγουμένης, η Τοποτηρήτρια, 
ήτοι η εκ των μελών της Γ εροντίας έχουσα τα πρεσβεία, 
ήτις αναπληροί τον τόπον της Ηγουμένης κατά το μεσολα¬ 
βούν διάστημα, συγκαλεί την Γερόντιαν ήτις μετά την 
θείαν Λειτουργίαν συσκέπτεται και ορίζει ημέραν συνόδου 
των μελών της Αδελφότητος προς εκλογήν Ηγουμένης. 

Η ορισθησομένη ημέρα δεν πρέπει να αφίσταται του ει- 
κοσαημέρου από της συγκλήσεως της Γερόντιας, ανακοι- 
νούται αύτη προ επτά τουλάχιστον ακεραίων ημερών προς 
την Αδελφότητα δια τοιχοκολλήσεως έξωθι της θύρας του 
Ναού και της θύρας της τραπέζης, δι’ επιστολής δε επί 
συστάσει εις τας τυχόν εκτός του Ησυχαστηρίου ευρισκο- 
μένας αδελφός. 

β) Η εκλογή γίνεται μετά την θείαν Λειτουργίαν, εντός 
του Ναού δια μυστικής ψηφοφορίας ενώπιον της Γερό¬ 
ντιας ήτις και αποτελεί την Εφορευτικήν Επιτροπήν υπό 
την Προεδρίαν της Τοποτηρητρίας. Αν δι’ οιονδήποτε λό¬ 
γον δεν υπάρχει Γερόντια, την Εφορευτικήν επιτροπήν 
αποτελούσι τα τρία προηγούμενα τη τάξει μέλη υπό την 
Προεδρίαν της πρώτης εξ αυτών, ήτις και ασκεί αναγκαίως 
καθήκοντα Τοποτηρητρίας. Η Επιτροπή αύτη, ελλείψει 

Γεροντίας φροντίζει και δια την σύγκλησιν της Αδελφότη¬ 
τος συμφώνως τη παραγράφω α' του παρόντος άρθρου. 

γ) Προ της ενάρξεως της εκλογής δέον να διαπιστωθεί η 
ύπαρξις απαρτίας. Ταύτης τυχόν μη υπαρχούσης η εκλογή 
αναβάλλεται δια την αυτήν ημέραν και ώραν της προσε¬ 
χούς εβδομάδος. Η αναβολή θα επαναλαμβάνεται κατά 
τον αυτόν τρόπον μέχρις επιτεύξεως της απαρτίας. 

δ) Εκάστη ψηφοφόρος καλουμένη υπό της Τοποτηρη- 
τρίας κατά ιεραρχικήν σειράν αρχομένην υπό των νεωτέ- 
ρων ρίπτει εις εσφραγισμένον κιβωτίδιον ψηφοδέλτιον 
αναγράφον το όνομα εκείνης ήν κρίνει κατάλληλον δια το 
αξίωμα της Ηγουμένης. Εάν αναγράφωνται πλείονα ονό¬ 
ματα το ψηφοδέλτιον θεωρείται άκυρον. 

ε) Η σφράγισις και η αποσφράγισις του κιβωτιδίου κα¬ 
θώς και η καταμέτρησις των ψήφων γίνονται ενώπιον των 
παρισταμένων μελών της Αδελφότητος. 

στ) Η λαβούσα την απόλυτον πλειονοψηφίαν των ψηφι- 
σάντων μελών θεωρείται εκλεγείσα Ηγουμένη. 

ζ) Εάν ουδεμία λάβη την απόλυτον πλειονοψηφίαν επα¬ 
ναλαμβάνεται αυθωρεί η ψηφοφορία κατά τον αυτόν ως 
άνω τρόπον. 

Αν και πάλιν ουδεμία λάβη την απόλυτον πλειονοψη¬ 
φίαν διενεργείται πάραυτα και τρίτη ψηφοφορία, οπότε 
εκλέγεται η σχετικώς πλειονοψηφίσασα. Επί ισοψηφίας 
επαναλαμβάνεται αύθις η ψηφοφορία. Εάν και πάλι προ¬ 
κόψει ισοψηφία τίθεται κλήρος. 

η) Μετά το πέρας της εκλογής υπογράφεται πρακτικόν 
παρά πάντων των παραστάντων μελών της Αδελφότητος, 
ολοκληρουμένης και τελειουμένης οΰτω, τυπικώς και ου- 
σιαστικώς της διαδικασίας αναδείξεως Ηγουμένης. Αν 
τινα των μελών αρνηθώσι να υπογράψωσι γίνεται σχετική 
μνεία της αρνήσεως εν τω πρακτικώ, όπερ καθίσταται 
έγκυρον δια της υπογραφής αυτού παρά των λοιπών με¬ 
λών. Αι τυχόν αρνούμεναι να υπογράψωσι υπέχουσι πει¬ 
θαρχικός ευθύνας. 

Ευθύς μετά την υπογραφήν του πρακτικού και την σχε¬ 
τικήν ευχαριστήριον προσευχήν, η Ηγουμένη αναλαμβάνει 
εγκύρως την άσκησιν των καθηκόντων αυτής. 

θ) Εντός δεκαπενθημέρου από της εκλογής, η Γεροντία 
υποβάλλει έγγραφον εις τον οικείον Επίσκοπον, δι’ ού 
αναγγέλλεται η εκλογή νέας Ηγουμένης και εκζητούνται 
αι ευλογαίαι Αυτού. Ο Επίσκοπος εάν ευδοκεί, προβαίνει 
περαιτέρω δι’ ειδικής τελετής, εν ημέρα οριζομένη υπ’ 
αυτού εις την εγκατάστασιν της νέας Ηγουμένης. 

ι) Εν περιπτώσει υποβολής ενστάσεων κατά του κύρους 
της εκλογής, ταύτας εκδικάζει ανεγκλήτως εντός πενθη¬ 
μέρου από της υποβολής, η Αδελφότης συγκαλουμένη εκ 
νέου υπό της Γ εροντίας. Αν η εκλογή ακυρωθή δι' απολύ¬ 
του πλειονοψηφίας του γενικού συνόλου των μελών διε¬ 
ξάγεται νέα κατά τας διατάξεις του παρόντος εντός εικο- 
σαημέρου από της εκδόσεως της αποφάσεως. 

Αμα τη υποβολή της ενστάσεως και μέχρι της εκδικά- 
σεως αυτής η Ηγουμένη απέχει τη; ασκήσεως των καθη¬ 
κόντων αυτής αναπληρουμένη υπό της Τοποτηρητρίας. 

Ενστάσεις κατά του κύρους της εκλογής υποβάλλονται 
μόνον παρά μελών της Αδελφότητος και αποκλειστικώς 
εντός τριημέρου απο της εκλογής, δέον δε να υπογράφω- 
νται υπό του ενός τρίτου τουλάχιστον των μελών επί ποινή 
Ακυρότητος. 


'Αρθρον 7ον 

Περί των προσόντων της Ηγουμένης 

α) Ηγουμένη δέον να είναι μέλος της Αδελφότητος να 
διακρίνεται δε επί ζήλω, αρετή και ικανότητι. 

β) Παρητημένη ή πεπαυμένη Ηγουμένη δύναται να επα- 
νεκλεγή εφ'όσον εξέλιπτον οι λόγοι της παραιτήσεως ή 
της παύσεως αυτής και εφ’ όσον χηρεύσει η θέσις της 
Ηγουμένης. 

γ) Ουδεμία αδελφή επιτρέπεται να θέτη υποψηφιότητα 
Ηγουμένης ή να επιδιώκει την εκλογήν αυτής. Η εκλογή 
της Ηγουμένης δέον να προέρχηται εκ της πρωτοβουλίας 
και ελευθέρας κρίσεως των αδελφών, συμβουλευομένων 
αλλήλας και, προ πάντων ζητούντων δια προσευχής τον 
παρά Κυρίου φωτισμόν. 

'Αρθρον 8ον 

Περί των καθηκόντων της Ηγουμένης 

α) Η Ηγουμένη είναι η πνευματική μήτηρ της Αδελφότη¬ 
τος και ασκούσα πάσαν την πνευματικήν εξουσίαν επί πά¬ 
ντων των μελών μεριμνά αγρύπνως δια την πνευματικήν 
προκοπήν αυτής. Παρακολουθεί την πολιτείαν εκάστης 
αδελφής, παραινεί, καθοδηγεί, συμβουλεύει, επιπλήττει, 
τιμωρεί και γενικώς μετέρχεται παν μέσον συντείνον εις 
την κατά Χριστόν μόρφωσιν των αδελφών. 

β) Η Ηγουμένη προΐσταται των συνόδων της τε Γερό¬ 
ντιας και της Αδελφότητος πλην της περιπτώσεως υποδι¬ 
κίας αυτής, οπότε προεδρεύει η εκ των μελών της Γερό¬ 
ντιας έχουσα τα πρεσβεία ταύτης δε κωλυομένης η επό¬ 
μενη κ.ο.κ. Κωλυομένων απάντων των μελών της Γερό¬ 
ντιας προεδρεύει της Αδελφότητος η πρώτη τη τάξει των 
αδελφών κωλυομένης δε και ταύτης η επόμενη κ.ο.κ. 

γ) Η Ηγουμένη εκπροσωπεί το Ησυχαστήριον ενώπιον 
παντός Δικαστηρίου και πάσης καθόλου αρχής και παντός 
φυσικού ή νομικού προσώπου. 

δ) Δι’ ειδικήν υπόθεσιν ή και κατηγορίαν υποθέσεων δύ- 
ναται αποφάσει της Γ εροντίας να εκπροσωπήσει το ησυ¬ 
χαστήριον και οιονδήποτε άλλο μέλος αυτού. Ακόμη και 
εις Δόκιμον Μοναχήν δύναται να ανατεθή η ως άνω εκπρο- 
σώπησις καθώς και εις Νομικόν Σύμβουλον (Δικηγόρον). 

ε) Εν περιπτώσει απουσίας ή ασθένειας αυτής, τη \4 
Ηγουμένην αν αύτη δεν έχει ορίσει αντικαταστάτριαν οιαν- 
δήποτε εκ των Αδελφών, αναπληροί αυτοδικαίως εν παντί 
ως Τ οποτηρήτρια η εκ των μελών της Γ εροντίας έχουσα ία 
πρεσβεία. Κωλυομένης ταύτης εφαρμόζονται αι διατάξεις 
της παραγράφου Β' του παρόντος άρθρου. Η Τοποτηρή- 
τρια είτε διοριζομένη υπό της Ηγουμένης είτε αναλαμβά- 
νουσα καθήκοντα αυτοδικαίως κατά την ως άνω διαδικα¬ 
σίαν προεδρεύει ου μόνον της Αδελφότητος, αλλά και της 
Γ εροντίας έστω και αν δεν είναι μέλος αυτής. 

'Αρθρον 9ον 

Περί παύσεως της Ηγουμένης 

Η Ηγουμένη είναι ισόβια. Παύσις αυτής χωρεί μόνον 

1) Εάν αποδεδειγμένως περιπέσει εις αίρεσιν και εμμέ¬ 
νει εις αυτήν. 

2) Διαπράξει βαρέα ηθικά παραπτώματα. 

1 α) Εν τη πρώτει περιπτώσει εκπίπτει αυτομάτως του 
αξιώματος ευθύς ως καταδικαστή τελεσίδικος υπό των 
κατά τους ιερούς κανόνας αρμοδίων Εκκλησιαστικών Δι¬ 
καστηρίων. 

2α) Εις την δευτέραν περίπτωσιν παύεται υπό της Αδελ¬ 
φότητος δια πλειονοψηφίας των τριών τετάρτων του γενι¬ 
κού συνόλου των μελών. 

'Αρθρον 10ον 
Περί εκλογής Γεροντίας 

α) Η Γερόντια αποτελείται εκ της Ηγουμένης και δύο 
μελών, εφ’ όσον ο αριθμός των μελών της Αδελφότητος 
δεν είναι ανώτερος των δέκα πέντε, εκ της Ηγουμένης δε 
και τεσσάρων μελών, εφ’ όσον ο αριθμός τούτων είναι μεί- 
ζων. 

β) Η θητεία των μελών της Γ εροντίας είναι τετραετής, 
αρχομένη την 1 η Σεπτεμβρίου του πρώτου έτους και λή¬ 
γουσα την 31η Αυγούστου του τετάρτου έτους της τετρα¬ 
ετίας. 

γ) Η εκλογή προς ανάδειξιν μελών της νέας Γερόντιας 
διεξάγεται κατά μήνα Ιούλιον του έτους, καθ'όν λήγει η 
θητεία των μελών της προηγουμένης Γ εροντίας, εν ημέρα 
οριζομένη υπό της εν ενεργεία Γ εροντίας. 

δ) Η εκλογή διεξάγεται καθ’όν τρόπον και η της Ηγουμέ¬ 
νης εκάστης ψηφοφόρου αναγραφούσης ονόματα αδελ¬ 
φών ίσα προς τον προβλεπόμενον αριθμόν μελών της Γε¬ 
ρόντιας ή και ολιγώτερα. 

Εάν η ψηφοφόρος αναγράψει πλείονα ονόματα, το ψη- 
φοδέλτιον αυτής θεωρείται άκυρον. Επανεκλογή των με¬ 
λών της Γ εροντίας επιτρέπεται απροσδιορίστως. 

Τα διαλαμβανόμενα εν της παραγράφω γ' του άρθρου 7 
ισχύουσιν απολύτως και δια τα μέλη της Γερόντιας. 

ε) Την Εφορευτικήν Επιτροπήν αποτελεί η εν ενεργεία 
Γεροντία υπό την Προεδρίαν της Ηγουμένης. 

στ) Τα προβλεπόμενα εν άρθρω 6 περί τρόπου αναγγε¬ 
λίας της ημέρας εκλογής, περί απαρτίας, περί εφορευτι¬ 
κής Επιτροπής εν ελλείψει Γ εροντίας, περί εξουσιοδοτή- 
σεως, περί επιτεύξεως απολύτου πλειονοψηφίας ή επα- 
ναλήψεως της ψηφοφορίας ή κληρώσεως επί ισοψηφίας, 
περί υπογραφής πρακτικού, περί υποβολής και εκδικά- 
σεως ενστάσεων εφαρμόζονται κατ' αναλογίαν και 
ενταύθα καθώς και πάσα άλλη διαδικαστική λεπτομέρεια. 

Η εκλογή των μελών της Γ εροντίας δύναται να γίνηται και 
δια βοής. Δια της υπογραφής του πρακτικού τελειούται 
μεν και ολοκληρούται η διαδικασία εκλογής Γερόντιας, τα 
μέλη όμως αυτής δεν αναλαμβάνουσι πάραυτα καθήκο¬ 
ντα, αλλά μετά την λήξιν της θητείας της προηγουμένης 
Γ εροντίας ήτοι την Ιην του προσεχούς Σεπτεμβρίου. 

ζ) Εντός δεκαπενθημέρου από της εκλογής η Ηγουμένη 
υποβάλλει έγγραφον εις τον οικείον Επίσκοπον δι’ού γνω¬ 
στοποιούνται τα μέλη της αναδειχθείσης νέας Γ εροντίας 
και εκζητούνται αι ευλογίαι Αυτού. 

η) Εν ή περιπτώσει μέλος της Γερόντιας αποθάνη, πα- 
ραιτηθή ή παυθή γίνεται εκλογή κατά τας διατάξεις του 
παρόντος προς αντικατάστασιν αυτού. Αν τούτο συμβή 
κατά το τελευταίον έτος της θητείας των μελών της Γερό¬ 
ντιας δεν γίνεται νέα εκλογή, αλλ’ αναπλήρωσις, καθ’ όν 
τρόπον προβλέπεται κατωτέρω εν τη παραγράφω ζ' του 
άρθρου 11. 

θ) Τα εν άρθρω 9 διαλαμβανόμενα περί παύσεως της 
Ηγουμένης εφαρμόζονται κατ’ αναλογίαν και επί μελών 
της Γ εροντίας. 

Τας δύο γραπτός συστάσεις προς το μέλος της Γερό¬ 
ντιας αναγκαίας προ της επιβολής της ποινής της παύ¬ 
σεως ποιείται η Ηγουμένη. Παραιτηθέν ή παυθέν μέλος 
της Γεροντίας δύναται να επανεκλεγή εφ’ όσον εξέλιπον 


οι λόγοι, οι οδηγήσαντες εις την παραίτησιν ή την παύσιν 
αυτού. 

'Αρθρον 11ον 

Περί των καθηκόντων της Γερόντιας 

α) Η Γερόντια προεδρευομένη υπό της Ηγουμένης 
ασκεί την διοίκησιν του Ησυχαστηρίου κατά πάντας τους 
λοιπούς πλην του Πνευματικού, τομείς, διαχειρίζεται την 
περιουσίαν αυτού, αποδέχεται ή αποποιείται δωρεάς ή 
κληρονομιάς, συνάπτει δάνεια, προβαίνει εις αγοράς και 
πωλήσεις οιασδήποτε αξίας και γενικώς αποφασίζει περί 
πάσης υποθέσεως και περί παντός πράγματος του Ησυχα¬ 
στηρίου, εξαιρέσει μόνον των ζητημάτων εκείνων, άτινα 
ρητώς δια του παρόντος υπάγονται εις την αρμοδιότητα 
της Αδελφότητος. Τας συμβάσεις υπογράφει η Ηγουμένη 
μετ’ εξουσιοδότησή της Γερόντιας. 'Ελλειψις εξουσιοδο- 
τήσεως συνεπάγεται ακυρότητα της υπογραφείσης συμ- 
βάσεως, συνιστά δε και πειθαρχικόν παράπτωμα δια την 
Ηγουμένην. 

β) Η γερόντια δύναται εφ’ όσον κρίνει τούτο σκόπιμον 
να συγκαλή οποτεδήποτε την Αδελφότητα του Ησυχαστη¬ 
ρίου και να ζητή συμβουλευτικώς την γνώμη αυτής επί πα¬ 
ντός ζητήματος. Η σύγκλησις της Αδελφότητος είναι υπο¬ 
χρεωτική δια την Γεροντίαν εφ’ όσον ζητηθή υπό του ημί- 
σεος πλέον ενός των μελών δι' εγγράφου εις ό αναφέρο- 
νται και οι λόγοι δι’ ους ζητείται η σύγκλησις. Αν η Γερό¬ 
ντια δεν συγκαλέση εντός μηνός από της υποβολής του 
εγγράφου την Αδελφότητα, αύτη συνέρχεται αυτοδικαίως 
μερίμνη των αιτουμένων την σύγκλησιν αυτής και μάλιστα 
της πρώτης τη τάξει εξ αυτών. 

γ) Η Γερόντια συντάσσει τον εσωτερικόν κανονισμόν 
λειτουργίας του Ησυχαστηρίου εν συνεργασία μετά των 
ιδρυτικών μελών αυτού και μεριμνά δια την πιστήν εφαρ¬ 
μογήν αυτού. 

δ) Η Γερόντια αποφασίζει περί της παραμονής επί μα¬ 
κράν πως χρόνον και πάντως άνω του δεκαημέρου εν των 
Ησυχαστήρια) παντός ξένου προσώπου. Δια την επί μα- 
κρότερον χρόνον παραμονήν αρκεί, αλλά είναι απολύτως 
απαραίτητος η συγκατάθεσις της Ηγουμένης. 

ε) Η Γ εροντία είτε αυτεπαγγέλτως, είτε προτάσει του 
ενός τρίτου των μελών του Ησυχαστηρίου αποφαίνεται 
περί μεταβολής των μη θεμελιωδών διατάξεων του παρό¬ 
ντος Καταστατικού εισηγείται τα δέοντα εις την Αδελφό¬ 
τητα μόνην αρμόδιον δια τα περαιτέρω. 

στ) Η Γερόντια δέον να ενημερώνη την Αδελφότητα 
περί της οικονομικής καταστάσεως του Ησυχαστηρίου και 
των προβλεπομένων αναγκών, δεχομένη και τας προτά¬ 
σεις της Αδελφότητος. 

ζ) Η Γερόντια συνεδριάζει οσάκις κληθή υπό της Ηγου¬ 
μένης ή αξιώσωσι την σύγκλησιν αυτής δύο μέλη. Απαρτία 
έχει παρισταμένων τριών μελών. Αν η Γερόντια είναι τρι¬ 
μελής, (Ηγουμένη και δύο μέλη), και απουσιάζει λόγω 
αδείας ή ασθένειας ή εξ οιασδήποτε άλλης αιτίας εν μέ¬ 
λος ή και δύο, καλούνται ως αναπληρώτριαι εκ των αδελ¬ 
φών κατά την τάξιν των πρεσβειών. Εν περιπτώσει η Γερο- 
ντία πρόκειται να αποφασίση δια προσωπικήν υπόθεσιν 
μέλους αυτής ή και της προέδρου αυτής Ηγουμένης (π.χ. 
δια την ανάληψιν υπ’ αυτής πνευματικής τίνος διακονίας 
εν τω κόσμω ή δια την κίνησιν πειθαρχικής διαδικασίας 
κατ’ αυτής κ.τ.λ.) τότε η δι’ ην θα ληφθή η απόφασις δεν 
μετέχει της Συνεδρίας, τουλάχιστον κατά το αναφερόμε- 
νον εις την υπόθεσιν αυτή μέρος, αλλά αντικαθίσταται υπό 

αναπληρωτρίας ως εάν ήτο απούσα. Αι αποφάσεις της γε¬ 
ρόντιας λαμβάνονται κατά πλειοψηφίαν. Εν ισοψηφία 
ισχύει η ψήφος της Ηγουμένης ή απουσιαζομένης αυτής 
της προεδρευούσης. 

η) Η Γεροντία τηρεί τα εξής βιβλία: 

1) Βιβλίο Πρακτικών Αδελφότητος 

2) ΒιβλΙον Πρακτικών Γεροντίας 

3) Πρωτόκολλον εισαγομένων και εξαγομένων εγγρά¬ 
φων 

4) Μητρώον Μελών και Μητρώον Δοκίμων 

5) Βιβλίον Ταμείου 

6) Βιβλίον κινητής περιουσίας του Ησυχαστηρίου 

7) Κτηματολόγιον, ήτοι βιβλίον ακινήτου περιουσίας του 
Ησυχαστηρίου. 

Τα τέσσερα πρώτα βιβλία τηρεί η Γραμματεύς του Ησυ¬ 
χαστηρίου ήτις παρίσταται εις τας Συνεδρίας της Γερο- 
ντίας και αν έτι δεν είναι μέλος αυτής, αλλά τότε άνευ ψή¬ 
φου, τα δε υπόλοιπα τρία η Οικονόμος (ταμίας) ήτις εκλέ¬ 
γεται απαραιτήτως εκ των μελών της Γεροντίας. Ως 
τοιαύτη δεν δύναται να εκλεγή Ηγουμένη. 

θ) Η Ηγουμένη και η Οικονόμος κρατούσι τας κλείδας 
του χρηματοκιβωτίου μίαν διαφορετικήν εκατέραν, αι δε 
εισπράξεις ενεργούνται δια διπλοτύπων αποδείξεων φε- 
ρουσών την υπογραφήν της Ηγουμένης και της Οικονό¬ 
μου. 

ι) Αι αποδείξεις των πάσης φύσεως εισπράξεων και δα¬ 
πανών δεν επιτρέπεται να καταστραφώσι προ της παρό¬ 
δου πενταετίας. 

ια) Η Γ εροντία δύναται να προσλάβη επ' αμοιβή ως βοη¬ 
θόν Οικονόμου (Λογιστήν) πρόσωπον ευσεβές εκτός του 
Ησυχαστηρίου. 

'Αρθρον 12ον 

Περί Εξελεγκτικής Επιτροπής 

α) Η Αδελφότης κατά την σύνοδον αυτής προς ανάδειξιν 
Γεροντίας εκλέγει κατά τους προβλεπόμενους δια την 
εκλογήν των μελών της Γ εροντίας τρόπους, δύο εκ των 
αδελφών μεθ’ ενός αναπληρωματικού, ως Εξελεγκτικήν 
Επιτροπήν. Αύτη εξελέγχη λεπτομερώς την όλην οικονο¬ 
μικήν διαχείρισιν του Ησυχαστηρίου κατά το λήξαν εκά- 
στοτε έτος υποβάλλει προς έγκρισιν έκθεσιν εις την Αδελ¬ 
φότητα, αφού προηγηθή η ανάγνωσις του Απολογισμού 
της Γ εροντίας. 

β) Αν η Εξελεγκτική Επιτροπή διαπιστώση ύπαρξιν βάσι¬ 
μων και εσκεμμένων ατασθαλιών εν τη διαχειρίσει, η 
Αδελφότης μετ’ ενδελεχή έρευαν αποφασίζει δια τα πε¬ 
ραιτέρω ελευθέρως και κυριαρχικώς δυναμένη να επιβάλη 
εις τους υπευθύνους προσωρινή παύση εάν δε επαναλη- 
φθή το παράπτωμα δύναται να επιβάλη οριστική παύση. 

γ) Η θητεία των μελών της Εξελεγκτικής Επιτροπής, εί¬ 
ναι τετραετής. Η επανεκλογή αυτών επιτρέπεται απεριο- 
ρίστως. 

δ) Η ιδιότης της Ηγουμένης και του μέλους της γερο¬ 
ντίας είναι ασυμβίβαστος προς την ιδιότητα του μέλους 
της Εξελεγκτικής Επιτροπής. 

ε) Εάν ο αριθμός των μελών του Ησυχαστηρίου είναι μεί- 
ζων των δέκα πέντε η Εξελεγκτική Επιτροπή είναι τριμε¬ 
λής. 


’Αρθρον 13ον 

Πόροι του Ησυχαστηρίου και διαχείρισις αυτών 

α) Πόροι του Ησυχαστηρίου είναι: 

1) Η τυχόν περιουσία των Αδελφών αυτού, ήτις από της 
κουράς αυτών περιέρχεται εις το Ησυχαστήριον. Αν τις 
προ της κουράς επιθυμεί να αποξενωθή και κατ' άλλον 
τρόπον της εαυτής περιουσίας είναι τούτο απόλυτον δι¬ 
καίωμα αυτής. Πάντως τη προτεραία της κουράς δεν πρέ¬ 
πει να έχει ουδέν περιουσιακόν στοιχείον. Αν μετά την 
κουρά καταστή τις κάτοχος περιουσίας εκ δωρεάν ή κλη¬ 
ρονομιάς, οφείλει να μεταβιβάσει ταύτην άνευ αναβολής 
εις το Ησυχαστήριον. Ουδέν απολύτως μέλος της αδελ¬ 
φότητος δύναται να έχη προσωπικήν περιουσίαν. 

2) Αι εξ εργοχείρων των Αδελφών και Δοκίμων πρόσοδοι 
απαγορευομένης της δι’ ίδιον λογαριασμόν εργασίας. 

3) Δωρεαί, εισφοραί, κληρονομίαι, κληροδοσίαι κ.τ.λ. 

4) Τα εν τω Ναώ του Ησυχαστηρίου προσφερόμενα. 

5) Πρόσοδοι εξ εκμεταλλεύσεως της τυχόν περιουσίας 
του Ησυχαστηρίου η εξ εκδόσεων εντύπων προερχόμε¬ 
νοι. 

6) Πάσα άλλη πρόσοδος εκ χρηστής και νομίμου πηγής. 

β) Εκ των πόρων του Ησυχαστηρίου δύναται να δαπανά 

αποφάσει της Γ εροντίας τόσον δι’ έργα ευποιΐας (βοήθεια 
πτωχών κ.λπ.) όσον δια πνευματικήν τροφοδοσίαν του 
λαού (π.χ. δια δωρεάν διανομήν εντύπων κ.λπ.). 

γ) Ανευ αποφάσεως της Αδελφότητος λαμβανομένης 
δι' απολύτου πλειονοψηφίας του γενικού συνόλου των με¬ 
λών, ουδέν απολύτως ποσόν, εξ οιασδήποτε πηγής προ- 
ερχόμενον δύναται να διατεθή δια σκοπόν μη σχετιζόμε- 
νον αμέσως προς τους σκοπούς ή τας ανάγκας του Ησυ¬ 
χαστηρίου ή μη προβλεπόμενον υπό του παρόντος Κατα¬ 
στατικού. 

δ) Το Ίδρυμα ως προς το διαχειριστικόν αυτού μέρος 
τυγχάνει ανεξάρτητος, αδέσμευτον και αυτοτελές. Πλην 
των οργάνων του Ησυχαστηρίου των υπό του παρόντος 
προβλεπομένων, ήτοι της Γ εροντίας, Εξελεγκτικής Επι¬ 
τροπής και Αδελφότητος, ουδείς απολύτως έτερος υφ’ 
οιανδήποτε ιδιότητα δύναται να αναμειγνύεται η καθ’ 
οιονδήποτε τρόπον να παρεμβαίνει τις τα οικονομικά του 
Ησυχαστηρίου και την εν γένει διαχείρισιν αυτών. Τόσον η 
σκοπιμότης, όσον και η νομιμότης εκάστης δαπάνης, 
ελέγχονται και παρακολουθούνται αποκλειστικώς και μό¬ 
νον υπό των ειρημένων οργάνων του Ιδρύματος ότινα 
οφείλουσι να ασκούσι το έργον αυτών μετά πάσης επιμε- 
λείας άμα δε και αυστηρότητος. 

'Αρθρον 14ον 

Περί Μετοχίων 

α) Το Ησυχαστήριον δύναται προτάσει της Γ εροντίας και 
αποφάσεις της Αδελφότητος να ιδρύσει μετόχια εν μεν τη 
αυτή Εκκλησιαστική Περιφερεία κατά συγκατάθεσιν του 
οικείου Επισκόπου, εν ετέρα δε περιφερεία κατά συγκα- 
τάθεσιν του κατά τόπον Επισκόπου και του Επιχωρίου. 

β) Ναοί και οικήματα, οπουδήποτε κείμενα μη ιδρυό¬ 
μενα υπό του Ησυχαστηρίου κατά την ως άνω διαδικασίαν, 
αλλά περιερχόμενα εις αυτό δια δωρεάς ή διαθήκης ή άλ¬ 
λως πως, καθίστανται και αυτά Μετόχια του Ησυχαστηρίου 
μετά έγκρισιν του οικείου και επιχωρίου Επισκόπου. Η Γε- 
ροντία οφείλει όπως γνωρίσει τω επιχωρίω Επισκόπω την 
εις το Ησυχαστήριον υπαγωγήν κατά τον ως άνω τρόπον 

οιουδήποτε Ναού κειμένου εν τοις ορίοις της Επισκοπής 
Αυτού. 

V) Εν περιπτώσει Μετόχιον τι εντός της αυτής Εκκλησια¬ 
στικής περιφερείς κείμενον κριθή ως έχον ευνοϊκωτέρας 
του κυρίως Ησυχαστηρίου συνθήκας, δύναται να μετανε- 
χθή εις αυτό η έδρα του Ησυχαστηρίου και το προϋπάρξαν 
να καταστή Μετόχιον υπό την προϋπόθεσιν ότι εις τούτο 
θα συναινέσωσι τα τρία τέταρτα του γενικού συνόλου των 
μελών της Αδελφότητος. 

δ) Παν ότι ισχύει συμφώνως τω παρόντι καταστατικώ δια 
το κυρίως Ησυχαστήριον ισχύει απαραλλάκτως και δια τα 
Μετόχια διότι απαρτίζουν εν αδιαίρετον όλον και έχουσιν 
απολύτως ενιαίαν νομικήν υπόστασιν, τόσον από νομικής 
όσον και από Εκκλησιαστικής ιεροκανονιστικής πλευράς, 
τα Μετόχια λογίζονται ως έδαφος του Ησυχαστηρίου. 

'Αρθρον 1 δον 

Περί Σφραγίδος 

Το Ησυχαστήριον κέκτηται κυκλικήν σφραγίδα, εις το 
κέντρον του κύκλου υπάρχει η αγία εικών της Υπεραγίας 
Θεοτόκου. Πέριξ της εικόνος αναγράφει την φράσιν «Ιε¬ 
ρόν Ησυχαστήριον το Γενέθλιον της Θεοτόκου». 

'Αρθρον 16ον 
Υπογραφή εγγράφων 

Τα έγγραφα του Ησυχαστηρίου υπογράφει η Ηγουμένη 
θέτουσα κάτω της υπογραφής αυτής την φράσιν, «και αι 
συν εμοι εν Χριστών Αδελφοί». 

'Αρθρον 17ον 
Μεταβολή Καταστατικού 

Το παρόν Καταστατικόν δύναται να μεταβληθή κατά τας 
μη θεμελιώδεις αυτού διατάξεις, μόνον τη συναινέσει των 
τεσσάρων πέμπτων του γενικού συνόλου των μελών της 
αδελφότητος. Αι θεμελιώδεις αυτού διατάξεις ουδέποτε 
και επ’ ουδενί λόγω μεταβάλλονται αλλά παραμένουσι 
εσαει. θεμελιώδεις διατάξεις είναι αι αναφερόμεναι εις 
τον σκοπόν του Ησυχαστηρίου, εις το σύστημα διοική- 
σεως εις τον τρόπον οικονομικής διαχειρίσεως και εις τον 
τρόπο και τα όργανα ελέγχου των οικονομικών αυτού και 
εις την διατήρησιν της ακινήτου αι κινητής περιουσίας 
αυτού εφ’ όσον δεν θα υπάρχουν μέλη μοναστικής Αδελ¬ 
φότητος συγκροτούντο Γεροντία. 

'Αρθρον 18ον 
Επισκέπται - Προσκυνηταί 

α) Οι επισκέπται και προσκυνηταί δέον όπως προσέρ¬ 
χονται εις το Ησυχαστήριον μόνον κατά τας επιτρεπομέ- 
νας ώρας, έχωσιν ευπρεπή περιβολήν και φέρονται μετά 
πόσης σεμνότητος και ευλαβείας, ως εμπρέπει εις χώ¬ 
ρους καθοσιωμένους τω Κυρίω. 

β) Ουδέν πρόσωπον δύναται να διανυκτερεύει εν τω 
Ησυχαστήριο άνευ αδείας της Ηγουμένης. Πρόσωπα ευ¬ 
λαβή, φιλοξενούμενα επί μακρόν πως χρόνον εν τω Ησυ¬ 
χαστήριο οφείλουσι να προσφέρουσιν υπηρεσίαν τινα εις 
αυτό υποδεικνυομένην υπό της Ηγουμένης. 

γ) Είσοδος ανδρών εις το Ησυχαστήριον επιτρέπεται 
μόνον εις τον Ιερόν Ναόν και εις τον χώρον δεξιώσεως των 
επισκεπτών, απολύτως δε απαγορεύεται η παραμονή και 
διανυκτέρευσις τοιούτων προσώπων εις το Ησυχαστήριον, 


επιτρεπομένης όμως της φιλοξενίας αυτών εν ιδίων ξε- 
νώνι κειμένω εκτός του περιβόλου του Ησυχαστηρίου. Εις 
τους λοιπούς χώρους μόνο εάν χρειασθή δια λόγους εργα¬ 
σίας υπό αρμοδίων τεχνητών προς τούτο επιτρέπεται η εί¬ 
σοδος. 

'Αρθρον 19ον 

Το Ησυχαστήριον θεωρείται να υφίσταται και αν ακόμη 
υποληφθεί εις αυτό μία μόνον αδελφή. Στην περίπτωση 
αυτή η εν λόγω αδελφή αντιπροσωπεύει το Ησυχαστήριον 
βάσει του καταστατικού του. 

Αν ουδεμία αδελφή υποληφθεί στο Ησυχαστήριο τότε η 
περιουσία αυτού περιέρχεται εις την Ιεράν Μονή Παναγίας 
Βαρνάκοβας της Λωρίδας που ανήκει στην Ιερά Μητρό¬ 
πολη Φωκίδος για να χρησιμοποιηθεί προς εκπλήρωση 
πάντοτε πνευματικού σκοπού κατά τους κανόνας της ελ- 
ληνορθοδόξου Εκκλησίας. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 26 Ιουνίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΠΑΠΑΝΔΡΕΟΥ 
-+- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 237 (2) 

Αύξηση κατά 10 δισεκατομμύρια δραχμές του μετοχικού 
κεφαλαίου της «ΔΗΜΟΣΙΑΣ ΕΠΙΧΕΙΡΗΣΗΣ ΠΕΤΡΕ¬ 
ΛΑΙΟΥ Α.Ε.». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του άρθρου 6 του κυρωθέντος με το άρ¬ 
θρο πρώτο του Ν. 87/1975 (ΦΕΚ Α 152) καταστατικού 
της ΔΕΠ Α.Ε. 

β. Την κοινή απόφαση του Πρωθυπουργού και του 
Υπουργού Οικονομικών Α.Π. 1026431 /268/0006Α «Ανά¬ 
θεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (ΦΕΚ 154/Β/7.3.1994). 

γ. Τις διατάξεις του άρθρου 27 του Ν. 2081/1992 (ΦΕΚ 
154/Α/10.9.1992). 

δ. Το γεγονός ότι από τις διατάξεις του Διατάγματος αυ¬ 
τού προκαλείται δαπάνη ύψους δέκα δισεκατομμυρίων 
(10.000.000.000) δραχμών σε βάρος του Προϋπολογι¬ 
σμού Δημοσίων Επενδύσεων για το Οικονομικό έτος 
1994, η οποία έχει ήδη καλυφθεί από το Πρόγραμμα Δη¬ 
μοσίων Επενδύσεων (Π.Δ.Ε.) 1994. 

ε. Την αρ. 226/1995 γνωμοδότηση του Συμβουλίου της 
Επικράτειας, μετά από πρόταση των Υπουργών Εθνικής 
Οικονομίας, Βιομηχανίας, Ενέργειας και Τεχνολογίας και 
του Υφυπουργού Οικονομικών, αποφασίζουμε: 

Αρθρο 1 

Εγκρίνεται η από 26 Οκτωβρίου 1994 απόφαση της 
Έκτακτης Γ ενικής Συνέλευσης της Δημοσίας Επιχείρη¬ 
σης Πετρελαίου (ΔΕΠ) Α.Ε. με την οποία αυξάνεται το με¬ 
τοχικό κεφάλαιο της ΔΕΠ Α.Ε. κατά δέκα δισεκατομμύρια 

(10.000.000.000) δραχμές με έκδοση δύο χιλιάδων 
(2.000) ονομαστικών μετοχών ονομαστικής αξίας πέντε 
εκατομμυρίων (5.000.000) δραχμών η κάθε μία. 

Το ποσό αυτό καταβάλλεται από το Πρόγραμμα Δημο¬ 
σίων Επενδύσεων 1994 για τις ανάγκες, της ειδικής για το 
έργο του φυσικού αερίου θυγατρικής εταιρείας της ΔΕΠ, 
της ΔΕΠΑ Α.Ε. Οι μετοχές θα περιέλθουν όλες στον μόνο 
μέτοχο της εταιρείας το Ελληνικό Δημόσιο. 

Με την αύξηση αυτή των δέκα δισεκατομμυρίων 
(10.000.000.000) δραχμών, το μετοχικό κεφάλαιο της 
ΔΕΠ Α.Ε. διαμορφώνεται στο συνολικό ποσό των ογδόντα 
ενός δισεκατομμυρίων τριακοσίων πενήντα πέντε εκα¬ 
τομμυρίων (81.355.000.000) δρχ. διηρημένο σε δέκα έξι 
χιλιάδες διακόσιες εβδομήντα μία (16.271) ονομαστικές 
μετοχές, ονομαστικής αξίας πέντε εκατομμυρίων 
(5.000.000) δρχ. η κάθε μία. 

Αρθρο 2 

Το Διάταγμα αυτό ισχύει από την δημοσίευσή του στην 
Εφημερίδα της Κυβερνήσεως. 

Στον Υπουργό Βιομηχανίας, Ενέργειας και Τεχνολογίας 
αναθέτουμε τη δημοσίευση και την εκτέλεση του παρό¬ 
ντος διατάγματος. 

Αθήνα, 22 Ιουνίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΟΝ 

ΓΙΑΝΝΟΣ ΠΑΠΑΝΤΩΝΙΟΥ ΝΙΚΟΛΑΟΣ ΚΥΡΙΑΖΙΔΗΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

ΚΩΣΤΑΣ ΣΗΜΙΤΗΣ 
-+- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 238 
Εξαίρεση φορέων από τις διατάξεις του Ν. 2286/95. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 3 του Ν. 2286/95 
(ΦΕΚ 19/Α/1.2.1995) «Προμήθειες του Δημόσιου Τομέα 
και ρυθμίσεις συναφών θεμάτων». 

2. Αρθρο 29Α του Ν. 1558/85 (ΦΕΚ 137/Α/85) «Κυ¬ 
βέρνηση και Κυβερνητικά Όργανα» όπως τροποποιήθηκε 
μεταγενέστερα. 

3. Τις αποφάσεις: 

α) Β3 - 356/21.7.94 του Πρωθυπουργού και Υπουργού 
Εμπορίου «Ανάθεση αρμοδιοτήτων στον Υφυπουργό 
Εμπορίου» (ΦΕΚ 567/Β/21.7.94). 

β) ΥΠ/122/14.7.94 του Πρωθυπουργού «Ανάθεση αρ¬ 
μοδιοτήτων στον Αναπληρωτή Υπουργό ΒΕΤ» (ΦΕΚ 550/ 
Β/15.7.94), όπως τροποποιήθηκε με την ΥΠ/175/ 

17.11.94 (ΦΕΚ 871/Β/23.11.94) ομοία. 

4. Την με αριθ. 302/25.5.95 γνωμοδότηση του Συμβου¬ 
λίου της Επικράτειας μετά από πρόταση των Υπουργών 
Εθνικής Οικονομίας, Υγείας, Πρόνοιας και Κοινωνικών 
Ασφαλίσεων, του Αναπληρωτή Υπουργού Βιομηχανίας, 
Ενέργειας και Τεχνολογίας και του Υφυπουργού Εμπο¬ 
ρίου, αποφασίζουμε: 


ΑΡΘΡΟ ΜΟΝΟ 

Εξαιρούμε από τις διατάξεις του Ν. 2286/95 (ΦΕΚ 19/ 
Α/1.2.95) τους φορείς: 

1. ΟΡΓΑΝΙΣΜΟΣ ΚΑΤΑ ΤΩΝ ΝΑΡΚΩΤΙΚΩΝ (Ο. ΚΑ. 
ΝΑ.). 

2. ΚΕΝΤΡΟ ΕΛΕΓΧΟΥ ΕΙΔΙΚΩΝ ΛΟΙΜΩΞΕΩΝ (Κ. Ε. Ε. 
Λ.). 

Στον Υπουργό Εμπορίου αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 22 Ιουνίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΓΕΙΑΣ, ΠΡΟΝ. & ΚΟΙΝ. ΑΣΦΑΛΙΣΕΩΝ 

Γ. ΠΑΠΑΝΤΩΝΙΟΥ ΔΗΜ. ΚΡΕΜΑΣΤΙΝΟΣ 

ΑΝ. ΒΙΟΜ.-ΕΝ. & ΤΕΧΝ. ΥΦΥΠΟΥΡΓΟΣ ΕΜΠΟΡΙΟΥ 

ΧΡ. ΡΟΚΟΦΥΛΛΟΣ Μ. ΧΡΥΣΟΧΟΙΔΗΣ 

-♦- 

ΑΠΟΦΑΣΕΙ Σ 

( 4 ) 

Έγκριση ίδρυσης δύο (2) υποκαταστημάτων από την 
Εμπορική Τράπεζα της Ελλάδος Α.Ε. στη Βουλγαρία. 
(Συνεδρίαση 557/16.5.1995, θέμα 16) 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) Το από 10.2.1995 (ΑΠ 14013) έγγραφο της Εμπορι¬ 
κής Τράπεζας της Ελλάδος Α.Ε. 

β) Το άρθρο 12 παράγρ. 1, του Ν. 2076/92 περί εγκατά¬ 
στασης Ελληνικών Πιστωτικών ιδρυμάτων σε τρίτες χώ- 
(3) Ρες· 

γ) Την από 9.5.1995 σχετική εισήγηση της Διεύθυνσης 
Γ ενικής Επιθεώρησης Τραπεζών, αποφάσισε, 

Να εγκρίνει την ίδρυση από την Εμπορική Τράπεζα της 
Ελλάδος Α.Ε., δύο (2) υποκαταστημάτων στη Βουλγαρία, 
με τους παρακάτω όρους και προϋποθέσεις: 

1) Η Εμπορική Τράπεζα της Ελλάδος θα κοινοποιήσει 
στη Τράπεζα της Ελλάδος την έγκριση των εποπτικών αρ¬ 
χών της Βουλγαρίας για τη λειτουργία των υποκαταστημά¬ 
των. 

2) Οιαδήποτε μελλοντική στήριξη των υπό ίδρυση υπο¬ 
καταστημάτων από την Εμπορική Τράπεζα της Ελλάδος 
ΑΕ (εγγυοδοσίες, καταθέσεις κ.λπ.) θα ανακοινώνεται εκ 
των προτέρων στη Τράπεζα της Ελλάδος (Δ/νση Γενικής 
Επιθεώρησης Τραπεζών) πριν από την πραγματοποίησή 
της. 

3) α. Πριν από την έναρξη λειτουργίας των υποκαταστη¬ 
μάτων, θα γνωστοποιηθεί η ταυτότητα των προσώπων που 
θα είναι υπεύθυνα για τη διεύθυνση τους καθώς και το ορ¬ 
γανόγραμμά τους. 

β. Μέσα σε δεκαπέντε (15) ημέρες από την έναρξη λει¬ 
τουργίας του κάθε υποκαταστήματος, η τράπεζα θα την 
αναγγέλει στην Τράπεζα της Ελλάδος (Δ/νση Νομισματι¬ 
κής Πολιτικής και Τραπεζικών Εργασιών και Γενικής Επι¬ 
θεώρησης Τραπεζών), προσδιορίζοντας την ακριβή ταχυ¬ 
δρομική διεύθυνση του τόπου εγκατάστασής του. 

4) Πριν από την έναρξη λειτουργίας των παραπάνω υπο¬ 
καταστημάτων θα έχει εκπληρωθεί ο όρος της παραγρ. 3 

της αποφ. ΕΝΠΘ 557/15/16.5.1995. 

Από την παρούσα απόφαση δεν προκαλείται δαπάνη σε 
βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα μέλη Ο Γραμματέας 

Ακριβές αντίγραφο 
Αθήνα, 23 Ιουνίου 1995 
Ο Γραμματέας 
Π. ΚΥΡΙΑΚΟΠΟΥΛΟΣ 


Συμπλήρωση της αποφ. ΕΝΠΘ 492/2/27.1.92, όπως 

ισχύει. 

(Συνεδρίαση 557/16.5.1995, θέμα 21) 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 
Αφού έλαβε υπόψη: 

α) Την απόφαση ΕΝΠΘ 492/2/27.1.92, όπως ισχύει, 


σχετικά με την ίδρυση και λειτουργία ανταλλακτηρίων συ¬ 
ναλλάγματος στην Ελλάδα από ανώνυμες εταιρείες που 
δεν αποτελούν πιστωτικά ιδρύματα. 

β) Το από 26.1.1995 έγγραφο της Διεύθυνσης Διεθνών 
Συναλλαγών, αποφάσισε τα ακόλουθα: 

Συμπληρώνεται η αποφ. ΕΝΠΘ 492/2/27.1.92 (πα- 
ραγρ. 6) όπως ισχύει και καθορίζεται ότι: 

Δεν επιτρέπεται η αναγραφή στις πινακίδες των ανταλ- 
λακτηρίων συναλλάγματος της επωνυμίας της Τράπεζας 
της Ελλάδος καθώς και εν γένει του όρου τράπεζα (στην 
Ελληνική ή άλλη γλώσσα). 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα μέλη Ο Γραμματέας 

Ακριβές αντίγραφο 

Αθήνα, 22 Ιουνίου 1995 
Η Γ ραμματέας 
Μ. ΚΑΡΑΜΠΕΛΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



